
Z A P I S N I K

s 36. sjednice Vijeća Gradske četvrti Sesvete, održane 22. svibnja 2024 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinoivć, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Ines Sosa Meštrović, Ivana Vladimira Petric, Damir Pigac, Katarina Petrović

Nazočni radno:
Ivica Lovrić - zastupnik u Gradskoj skupštini
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednica Vijeća Ines Sosa Meštrović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 35. sjednice Vijeća. Upitala je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 19 glasova  „za“.
Izvješće o glasanju za zapisnik s 35. sjednice Vijeća, priloženo je uz ovaj Zapisnik i njegov je sastavni dio.

Predsjednica je u pozivu na sjednicu predložila dnevni red, kako slijedi:

DNEVNI RED:

1. Prijedlog zaključka o Prijedlogu odluke o izmjenama i dopunama odluke o donošenju Generalnog urbanističkog plana Sesveta – davanje mišljenja
2. Prijedlog zaključka na prijedlog rješenja parkirališta sjeverno od željezničkog stajališta Sesvetska Sopnica – davanje mišljenja
3. Prijedlog zaključka o Odluci o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama – davanje mišljenja
4. Prijedlog zaključka o prihvaćanju prijenosa prava vlasništva nekretnine (poslovni objekt za potrebe knjižnice u naselju Novi Jelkovec u Sesvetama, izgrađen na z.k.č. 3661/64 k.o. Sesvete Novo, upisan u zk.ul. 51 k.o. Sesvete Novo kao dvorište površine 206 m2 i javna zgrada, Sesvete, Ulica Vladimira Stahuljaka 3 površine 347 m2, ukupno površine 553 m2 vlasništvo Zagrebačkog holdinga d.o.o.) – davanje mišljenja
5. Razno

Nadalje predsjednica predlaže, uz obrazloženje da se u dnevni red uvrste točke: Prijedlog zaključka o razrješenju predsjednice Vijeća Gradske četvrti Sesvete izglasavanjem nepovjerenja i Prijedlog zaključka o izboru predsjednika Vijeća Gradske četvrti Sesvete.
Članovi Vijeća su glasovali te je Vijeće Gradske četvrti Sesvete s 16 glasova „za“ i 3 glasa protiv prihvatilo dopunu dnevnog reda.
Izvješće o glasanju za dopunu dnevnog reda s 36. sjednice Vijeća, priloženo je uz ovaj Zapisnik i njegov je sastavni dio.

Predsjednica poziva vijećnike da glasaju o tome da li prihvaćaju takav dnevni red u cijelosti s izmijenjenim redoslijedom točaka. 
Članovi Vijeća glasovali su te je Vijeće Gradske četvrti Sesvete s 10 glasova „za“, 3 protiv i  6 suzdržana glasa izglasalo dnevni red.
Izvješće o glasanju za dnevni red priloženo je uz ovaj Zapisnik i njegov je sastavni dio.


DNEVNI RED:

1. Prijedlog zaključka o razrješenju predsjednice Vijeća Gradske četvrti Sesvete izglasavanjem nepovjerenja
2. Prijedlog Zaključka o izboru predsjednika Vijeća Gradske četvrti Sesvete
3. Prijedlog zaključka o Prijedlogu odluke o izmjenama i dopunama odluke o donošenju Generalnog urbanističkog plana Sesveta – davanje mišljenja
4. Prijedlog zaključka na prijedlog rješenja parkirališta sjeverno od željezničkog stajališta Sesvetska Sopnica – davanje mišljenja
5. Prijedlog zaključka o Odluci o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama – davanje mišljenja
6. Prijedlog zaključka o prihvaćanju prijenosa prava vlasništva nekretnine (poslovni objekt za potrebe knjižnice u naselju Novi Jelkovec u Sesvetama, izgrađen na z.k.č. 3661/64 k.o. Sesvete Novo, upisan u zk.ul. 51 k.o. Sesvete Novo kao dvorište površine 206 m2 i javna zgrada, Sesvete, Ulica Vladimira Stahuljaka 3 površine 347 m2, ukupno površine 553 m2 vlasništvo Zagrebačkog holdinga d.o.o.) – davanje mišljenja
7. Razno

	/ Prelazi se na rad po dnevnom redu /
	
Ad 1) Prijedlog zaključka o razrješenju predsjednice Vijeća Gradske četvrti Sesvete izglasavanjem nepovjerenja	
	
	Predsjednica navodi da je trećina članova Vijeća tj. 7 članova Vijeća podnijelo prijedlog za izglasavanje nepovjerenja predsjednici Vijeća Gradske četvrti Sesvete. Potom je otvorila raspravu.
	U raspravi sudjeluju Marko Brkić, Zorica Gregurić, Ivan Dokša, Vinko Batinić, Ivana Vladimira Petric, Matija Kralj, Stjepan Kezerić i Ines Sosa Meštrović. 
	Nakon rasprave, članovi Vijeća su glasovali te je većinom glasova, s 10 glasova „za“, 3 protiv i 6 suzdržana glasa donijelo:
	
Zaključak
o razrješenju predsjednice Vijeća Gradske četvrti Sesvete izglasavanjem nepovjerenja 
/ Zaključak se prilaže zapisniku sjednice/

	Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o izboru predsjednika/ice Vijeća Gradske četvrti Sesvete

	Potpredsjednik Ivan Dokša prije glasanja konstatirao je da je podnesen pisani prijedlog s 7 potpisa članova Vijeća, kojim su ispunjeni formalni uvjeti da se za predsjednika Vijeća Gradske četvrti Sesvete može birati član Željko Blažinović. Potom je otvorio raspravu.
	U raspravi sudjeluju Matija Kralj, Vinko Batinić i Željko Blažinović  
	Nakon rasprave, članovi Vijeća su glasovali te je većinom glasova, s 10 glasova „za“, 8 glasa protiv i 1 suzdržan glasa donijelo:

Zaključak
o izboru predsjednika Vijeća Gradske četvrti Sesvete
/ Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

	Potpredsjednik Ivan Dokša čestitao je novoizabranom predsjedniku te je zaželio puno sreće u daljnjem radu. Potom je pozvao predsjednika Željka Blažinovića da preuzme predsjedavanje ovim Vijećem. 
	Predsjednik pozdravlja nazočne članove Vijeća Gradske četvrti Sesvete, sve radno nazočne te zahvaljuje na ukazanom povjerenju. 

Ad 3) Prijedlog zaključka o Prijedlogu odluke o izmjenama i dopunama odluke o donošenju Generalnog urbanističkog plana Sesveta – davanje mišljenja

	Željko Blažinović navodi da su pristigla očitovanja 18 vijeća mjesnih odbora te da su 17 vijeća mjesnih odbora suglasna, a jedno vijeće mjesnog odbora suzdržano. Potom je otvorio raspravu. 
	Matija Kralj apelira kako se ne bi trebalo prihvatiti prijedlog. Pojašnjava na primjeru prenamjene objekta mjesne samouprave u Sesvetskoj Sopnici za koji je većina vijećnika bila protiv. Smatra da bi se prihvaćanjem istog omogućila prenamjena objekta mjesne samouprave u dječji vrtić iako na području Mjesnog odbora Sesvetska Sopnica ima dovoljno neizgrađenih površina koje bi zadovoljavale izgradnju novog i adekvatnog dječjeg vrtića. Nadalje navodi kako bi se prihvaćanjem izmjene GUP-u veličina građevne čestice određivala na način da se osigura 30 m 2 djetetu, a iznimno manje ali ne manje od 15 m2 po djetetu uzimajući u obzir lokalne uvjete da li se zemljište nalazi u uređenoj javnoj zelenoj površini u kojima je moguće organizirati siguran boravak djece. Zatim navodi da u važećem GUP-u imaju definirane iznimke od pravila a to je da su odstupanja moguća u već formiranim dijelovima naselja u kojima zbog postojeće izgrađenosti nije moguće zadovoljiti spomenuti noramtiv. Također navodi kako u izmjenama uzimajući u obzir lokalne uvjete nije jasno definirano te je ostavljeno na izbor onome koji to donosi na subjektivan način. 
	U daljnjoj raspravi sudjeluju Magdalena Kozarić Špoljarić i Željko Blažinović. 
	
	Nakon rasprave, članovi Vijeća su glasovali te s 15 glasa „za“ i 4 glasa protiv donesen:  



Zaključak
o davanju mišljenja na Prijedlog zaključka o Prijedlogu Odluke o izmjenama i dopunama Generalnoga urbanističkog plana Sesveta 
/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka na prijedlog rješenja parkirališta sjeverno od željezničkog stajališta Sesvetska Sopnica – davanje mišljenja

	Željko Blažinović navodi da je pristiglo pozitivno očitovanje nadležnog Vijeća Mjesnog odbora Novo Brestje. Potom je otvorio raspravu. 
	Daljnje rasprave nije bilo, članovi Vijeća su glasovali te je jednoglasno s 19 glasa donesen:

Zaključak
o davanju mišljenja na Prijedlog rješenja parkirališta sjeverno od željezničkog stajališta Sesvetska Sopnica
/ Zaključak se prilaže zapisniku sjednice/

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog zaključka o Odluci o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama – davanje mišljenja

Željko Blažinović navodi da se zaključak donosi sukladno traženju Stručne službe gradonačelnika, vezano za odluku da fizičke osobe tj. vlasnici na kojima se nalazi sabirna ili septička jama na području Grada Zagreba imaju pravo na besplatno crpljenje, pražnjenje i odvoz otpadnih voda iz sabirnih i septičkih jama o trošak Grada Zagreba. Potom je otvorio raspravu.
Matija Kralj smatra da je ovo populistički potez gradonačelnika te da se je mjera mogla donijeti i na početku mandata. Nadalje navodi kako nije prošao Projekt Zagreb za vodoopskrbu i odvodnju kod ocjenjivanja u nadležnom ministarstvu.
U daljnjoj raspravi sudjeluju Magdalena Kozarić Špoljarić, Damir Pigac i Željko Blažinović.
Nakon rasprave, članovi Vijeća su glasovali te je jednoglasno s 19 glasa donesen:

Zaključak
o davanju mišljenja na Prijedlog zaključka o  Odluci o podmirivanju troškova javne usluge crpljenja, pražnjenja i odvoza otpadnih voda iz sabirnih i septičkih jama
/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.


Ad 6) Prijedlog zaključka o prihvaćanju prijenosa prava vlasništva nekretnine (poslovni objekt za potrebe knjižnice u naselju Novi Jelkovec u Sesvetama, izgrađen na z.k.č. 3661/64 k.o. Sesvete Novo, upisan u zk.ul. 51 k.o. Sesvete Novo kao dvorište površine 206 m2 i javna zgrada, Sesvete, Ulica Vladimira Stahuljaka 3 površine 347 m2, ukupno površine 553 m2 vlasništvo Zagrebačkog holdinga d.o.o.) – davanje mišljenja

Željko Blažinović navodi kako nije zatraženo mišljenje nadležnog vijeća mjesnog odbora jer nije riječ o kupoprodaji, davanju u zakup ili korištenju javne površine, već samo Grad Zagreb prihvaća prijenos prava vlasništva nekretnine od društva Zagrebački holding d.o.o. Zagreb, i to poslovnog objekta za potrebe knjižnice u naselju Novi Jelkovec, bez naknade. Potom je otvorio raspravu. 
U raspravi sudjeluju Željko Grbavac, Zorica Gregurić i Željko Blažinović.
Nakon rasprave, članovi Vijeća su glasovali te je jednoglasno s 19 glasa donesen:

Zaključak
o davanju mišljenja na Prijedlog zaključka o Prihvaćanju prijenosa prava vlasništva nekretnine (poslovni objekt za potrebe knjižnice u naselju Novi Jelkovec u Sesvetama, izgrađen na z.k.č. 3661/64 k.o. Sesvete Novo, upisan u zk.ul. 51 k.o. Sesvete Novo kao dvorište površine 206 m2 i javna zgrada, Sesvete, Ulica Vladimira Stahuljaka 3 površine 347 m2, ukupno površine 553 m2 vlasništvo Zagrebačkog holdinga d.o.o.)
/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Razno

Željko Blažinović otvara raspravu.
Ines Sosa Meštrović podnijela je izvješće s održanih sastanaka sa Zagrebačkim cestama i Podružnicom Zrinjevac. 

/ Ivan Dokša odlazi sa sjednice u 19,11/
/ Stjepan Kezerić odlazi sa sjednice u 19,11/
/ Petar Bajan odlazi sa sjednice u 19,11/

Vinko Batinić zatražio da se pošalju požurnice kada počinje izgradnja II. etape Branimirove ulice,  zatim što je poduzeto za denivelaciju pružnih prijelaza na području Gradske četvrti Sesvete, potom u kojoj fazi je izrada projektne dokumentacije za SRC „Luke“. Nadalje moli da se pozove načelnik za promet iz MUP-a. Također moli da se pošalje upit zašto se odbijaju svi prijedlozi za imenovanje ulica. 
Željko Grbavac zatražio je da se pošalje upit gradonačelniku u kojem vremenskom roku se moraju dobiti odgovori na poslane dopise upućene prema gradskim uredima. Nadalje kada će se raspisati natječaj za korištenje gradskih prostora te kada počinje izgradnja II. etape Branimirove ulice Također moli da se zatraži postava znaka za ograničenje brzine i zabrane prometovanja vozila iznad nosivosti 5 tona na Glavnoj ulici u Sesvetskim Selima zbog djece koje svakodnevno prolaze istom do škole.

/ Marko Brkić odlazi sa sjednice u 19,23/

Željko Blažinović navodi da će se poslati dopis nadležnom gradskom uredu da se riješi prometna problematika na Glavnoj ulici u Sesvetskim Selima.
Željko Grbavac moli da se pošalje upit šta je potrebno napraviti da se nastavi izgradnja parkirališta kod Gimnazije Sesvete jer smatra kako se moglo napravi izvlaštenje jer su novci već bili uloženi i započeta je izgradnja. 

/ Ivana Vladimira Petric odlazi sa sjednice u 19,38/
/ Vinko Batinić odlazi sa sjednice u 19,38/

Vedran Ledinščić navodi da je 8. svibnja 2024. završena javna nabava za projekt SRC „Luka“. Nadalje zatražio je da se ponovno pošalje dopis prema Vijeću Gradske četvrti Gornja Dubrava vezano za kanalizaciju u ogranku Kraljevečki brijeg od kbr. 10 do kbr. 20 u kojoj se nalazi 8 kuća. Nadalje nadovezao se na parkiralište kod Gimnazije Sesvete tko će sanirati prilaz prema teniskom centru.
Željko Blažinović odgovorio je da će se uputiti požurnica Gradskoj četvrti Gornja Dubrava.
Ines Sosa Meštrović navodi da je zatražena sanacija ulice prema teniskom centru kod Gimnazije Sesvete.
Damir Pigac poziva sve na školski turnir u NK Prigorje u Žerjavincu koji će se održavati od 2. do 8. lipnja 2024.  
Nives Curić postavila je upit kada će se asfaltirati šetnica uz Vuger potok gdje se aktiviralo klizište.
Stipe Jurić navodi da se predstavnici nadležnog ureda ne javljaju, koji su zaduženi za sanaciju klizišta u Gradu Zagrebu. Prema informacijama izvođača oni su svoj dio završili. 

 	Daljnje rasprave nije bilo, te je Vijeće završilo s radom u 19,49.


KLASA: 024-08/24-002/131
URBROJ: 251-13-11-12/004-24-2
Sesvete, 22. svibnja 2024.  				                            Predsjednik Vijeća
Zapisnik sastavio:							Gradske četvrti Sesvete

Nives Polojac							      	     Željko Blažinović 

Damir Pigac

+ + 0 0 0 + + + +

Ivan Krivačić

+ + 0 0 - + + + +

Nives Curić

+ + 0 0 - + + + +

Vedran Ledinščić

+ + 0 0 - + + + +

Mihaela Husić

+ + 0 0 - + + + +

Magdalena Kozarić Špoljarić

+ + 0 0 - + + + +

Stjepan Kezerić

+ + + + + + + + +

Marko Brkić

+ + + + + - + + +

Željko Blažinović

+ + + + + + + + +

Petar Bajan

+ + + + + + + + +

Katarina Petrović

+ + + + + - + + +

Željko Grbavac

+ + + + + - + + +

Matija Kralj

+ + + + + - + + +

Ivana Vladimira Petric

+ - - - - + + + +

Vinko Batinić

+ - - - - + + + +

Ines Sosa Meštrović 

+ - - - - + + + +

Zorica Gregurić

+ + + + + + + + +

Damir Grgić

+ + + + + + + + +

Ivan Dokša

+ + + + + + + + +

 ZA = +

PROTIV = -

SUZDRŽAN = 0

NIJE PRISUTAN = N.P.

Izvješće o glasanju s 36. sjednice Vijeća Gradske četvrti Sesvete 


